gentaiscool/nusaparagraph_topic huggingface dataset:
Ko idi' sala seddina tau ri linoe lori manre ato mapoto-poto, cobaki sige mancaji juru foto nasu-nasu. Engka beberapa ala' ri passadia sebelumna ko elo' ki majjama, haruspa engka hp ta ato paling mamello engka kamera ta. Ko lengkap manengni ala' ta, akkohe carana. Nomoro seddi haruski missengngi pakkega batena ri sajikan anre-anre pada nakko basso, mamello ko mangko na pake. Pura yaro mulaini potoi aja' na maega aga-aga ri ceddena yaro nasu-nasu ta nasaba' nasu-nasumi elo' ri poto. Nappa ki editki pagelloki bateta supaya tertarik ki taue mitai, meskipung pole potomi na ita. Kumpulu' ni yaro pura potoe, aja' mallupai taroi asengta ato asengna yaro nasu-nasue supaya na isseng taue.

Topic: food & beverages
Mannasu pake ajumi ro mai tau riolota. Malomo mawatang mannasu nanre tau rioloe, nasaba' elo' pi ri jagai yaro apinna jakke peddei ko de' ki kero mitai. Jaji biasa ro, tomatoatta mannasu pake dapo tarebbu pole tana lita. Na pasadia ni uring na berre nabissai bikka tellu. Mappaddukku api ni, pake minynyak tana. Pato' ni uringna taroi wae siaga egana berre elo' ri nasu. Ko mannasuki seddi litere', berarti seddi to passero' wae na. Yaro matu redeni, elo' ni ri padodongi lua' na apinna. Maitta-itta yaro, matasa'ni nanreta. Biasa tuh mangu-mangu riawana cedde. Malomo mawatang iya waseng, tapi mamello siseng ri anre, nappa yaro aju tunung maega ma ri runtu biasa ro mai.

Topic: food & beverages
Engka seddi olahraga nappa kuisseng wettukku SMA, yae olahragae kacicengmi ri pagguruang, yanaro riaseng rempe' lembing. Rempe' lembing merupakang sala seddi olahraga ri laleng atletik na haruspi taue marippe, na malessi ma'rempe'. Alat ripake mappada tombak, yaro riasenge lembing, bentukna mabiccu na maringeng. Gaya ma'rempe lembing engka tellu, engka riaseng gaya Firlandia, gaya Amerika, na gaya passipi'. Teknik dasarna rempe' lembing yaro ko ma'rempe'ki, bahu atauta ri rui' na yaro jaritta marrempe kencang loriase riolo. Ku ingngerrang siseng koe, ko puraki pasti ma'rempe' elo'ki lari lokka malai lembingta nasaba' engka riaseng refleks. Aja' lalo dolo ri lari malai, bahaya ko engka empa tau ri munrita ma'rempe', na yaro cappa'na lembinge matareng to, nasaba' maddekkei ri tanae ko ma'rempe'ki pole mabela, yanaro nappa berhasilki rempe'ta ko maddinco'ni cappa'na.

Topic: sports
Selleng mancaji agama paling maega pendudukna akko ri Indonesia. Engka tellu pokokna ri agama selleng yae ri pake ko selleng agamata. Engka akidah, ibadah, na akhlak, yaepi tellue ri pake na sempurna agamata. Ri mulanna engka ri aseng atepperreng ato riaseng akidah, yae mateppeki riasengnge Allah ta'ala, akuasanna, na yamaneng firmanna engkae ri lalengna korange. Engka to riaseng norma na hukum ato biasaki paui syariat, akkoni riatoro bateta massempajeng lokka ri puangta, panggaukengta ri padatta rupa tau, na panggaukenta sebagai tau lokka ri linoe. Engka to riaseng akhlak, yanaro abiasangta mappole ri duae akidah na syariah, koniro ri ita ri akhlak e, pekkogaki monro rilinoe.

Topic: religion
Upacara najamae umma' sellengnge ko purai mappuasa siuleng ittana. Ri seppulo esso elo' malleppe, mulaini na pasadia maneng beppa rakko na untuk toanang tamuna. Mebbu'ni kacang telur, bangke-bangke, na karoppo. Purana yaro mulaini makkadang daung utti untuk mebbu burasa', na elo' nabaca ko siesso sebelumna taue maleppe. Akkero ko mabbaca ni, mappakei maega kappara untuk tau riolona na bacang. Bajana lokkani malleppe ri ele'e, lisuna pole malleppe lokkani massiara ri jera'na sajingna. Lokka toni massiara ri bolana sajingna laingnge, manre beppa na anre. Sebenarna artina yae malleppe e, menangki pole ri aleta tommi, jaji ri essoe pada ko de' si gaga dosata, nasaba' poleni millau addampengeng ri sajingta na puangta purata mappuasa siuleng.

Topic: religion
Ko idi' ri lori manonton yamaneng ro pelleng engkae ri Netflix na elo'ki manontong de'gaga hambatanta, lebbi makkamaja'ki ri Netflix daripada mattajeng ri aplikasi ilegal na de' to ri hargai karyana taue. Seddi, downloadki dolo aplikasi Netflix ri hp ta ato laptopta. Dua, ma'daftarni ma'pake akun Google, sibawa sandi ta, engka matu email verification ma'tama, ri tenre' ni yaro. Tellu, accoeri yaro link na, nappa mappileni tegaki elo' manonton ko ri hp ato tablet (mobile) 54.000 siuleng resolusina 480p, ko elo'ki manontong ri hp, tablet, komputer, na televisi masuli' riwaja 120.000 gangkenna 186.000 siulenge tapi' mello to kualitas videona. Ta'seddie akun wedding ri pake riyamaneng ro device tergantung jenis aga ri pake. Akkamajarengna mulle ma'pake kartu debit, gopay, na kode hadiah pole ri Netflix. 

Topic: leisures
Sebelumna Mila temme pole ri SD na, lokkai ma'wisata sibawa silo-silongna ri Tanjung Bunga, museum, na Carefour. Akkero ri Tanjung Bunga mancaji paling de' na ulle mallupai, pekkoga maneng selengna taue sappai. Jaji ri tasi'e, cemme-cemme manengni anak murid e, makko to la Mila. Essona na anreni doko'na, nappa lokka si maccule-cule ri wiringna tasi'e, matau' mui mattama marilaleng, nasaba' de' naissengi lange. Purana yaro lokkani nasambei bajunna sibawa silongna. Pas na lisu pole massulle baju, siruntui gurunna, makkutanai tegai risambei bajue, na yaro gurunna elo'pi risilongan. De' na mappau ri yaro denre silongna pa' rimunri jokka, na de' ri itai lenynye. Massambe bajunna gurunna keromai, sibukni taue sappai. Engkana no' lange ri tasi'e, sibawa ma'gora-gora sappai, pa' elo'ni lokka ri lokasi selanjutna. Decengna magatti mui lisu, na engka mui gurunna na silongang lisu. Mappasseleng-seleng memeng yae, yanaro de' na mulle mallupai i la Mila.

Topic: leisures
Nabi Muhammad SAW, seddi-seddi na nabi SAW gelarna ri yamaneng 25 nabi. SAW Shalallaahu 'Alayhi Wasallam artina pujian untuk nabi supaya ri arengi asalamaken na pa tanda nabi paling ri munri . Nabi Muhammad mancaji yatim piatu ri usiana enneng taung, wettunna ri tampukan empi bapakna Abdullah mate. Jaji kakekna malai gangkenna aruwa umuru'na, mate to yaro kakekna. Ri ala si ri amurena Abu Thalib, maccoe i jaji pabbalu, nappa engka janda maega doi' na tertarik i ri maccana Nabi Muhammad mabbalu-balu. Siti Khadijah yaro peggawa na amurena Nabi Muhammad, mulaini lokka massuroi jaji bottingni. Akkero matu ri gowa hira, pertama kalina runtu' wahyu pole ri puang e surah Al-A'laq 1-5, untuk sebarki selleng. Ri wettuna sebarki yaro, maega rintangan na hadapi purai ri miccui, ri rempe, elo' ri uno, gangkenna mancaji ni Islam agama paling maega paccoe'na. 

Topic: religion
Ma'jama ribolata sebenarna maega keuntungan mulle ri runtu sala seddina efesiensi wettu, nasaba' de'na ri parellu lokka ri kantoro' na manre si wettu na biaya ri lalengta lokka. Tapi' mabelata na ma'jama de'na gaga pengawasan ri runtu pole ri kantoro'ta na idi' de'na ri issengi pekkoga matoro'i aleta, yanae mancaji risiko loppona WFH. Ko elo'ki tette produktif na profesional ma'jama ri bolata, makkoe carana. Seddi, accoeki jam ma'jama yaro berlakue mappada tette siagaki mappammula na tette siagaki wedding mappisau. Dua, mebbu'ki aturan sibawa tau sibolata keda engka rijama na de' ri ulleki ri ganggu kecuali parellu siseng. Tellu, mebbuki onrong ma'jama yaro manyamenge ri bolata. Lainge, tetteki ma'bicara sibawa tau kantoro'ta, mebbu'ki rencana esso-esso ato to-do-list na mulleki mukkuru'i jama-jamangta. 

Topic: business
Mila elo'i ri teraktir ri silongna minumang, apa' purai mattarima silongna doi'. Jaji lokkani sibawa ri pabbalue. Akkero ripabbalue, makkutanani silongna minumang aga mu eloki, tapi iyaro elokki rasa cokelat tapi elo' toi roba rasa lainge jaji maccoe' ni silongna. Magaha yaro na minumang alpoka' na elli silongna, de' pa na inungngi Mila tapi mulaini maja' pappineddingna. Na cobani minungngi, na passai alena, maga ha na mapai' sedding rasa alpuka' e. De' na ulle cappuri yaro i Mila, jaji silongna minungngi sesana decengna ma mello tomma yaro silongna de' ma na ma ciddi. Teani coba melli rasa lainge, apa' teani  minung minumang ri elliang topi nappa de' na inung manenggi. 

Topic: food & beverages
Talipong mammula mattama' ri Indonesia ri taung 1985, akkero yaro hp ripakemi bawang mattalipong. Ko ri linoe talipong pertama engka ri taung 1973, jaji parellui 12 taung nappa narapi Indonesia. Makkokkoe beda sisengni yaro hp pole yaro rimulanna jaji. Jaringanna tania ni 1G, makkokkoe 4G na 5G ni. Biasa ro mai tiap-tiap bola ta seddi mi talipongna, ne' makkokkoe maega sisengni hp ri seddie bola, bahkan tiap tau ri bolae engka manengni hp na, na yaro ta seddie tau mulle jaji dua hp na katenni. Maccoe ri perkembanganna teknologi, hp maegani mulle na jama pada na asenge Steve Jobs rimulanna na luncurkan Apple, hp mullei mattalipong, ma kirim pesan, na mangkalinga lagu ri seddimi ala' komunikasi ri pake. Majui matterru hp, na makkokkoe yamaneng jama-jamang hp mi bawang ri parellu na pura, pada urusan makkamaja' barang.

Topic: technology
Komporo', pammuttu, uring, yae ala' utama ri parellu ri dapurengta nasaba' de' ri ulle mannasu ko de' gaga manengi yae tellu e. Makkokkoe, engka ri aseng komporo' listrik yae ala' e na ala manengni jamanna komporo', uring, na pammuttu. Magi naulle, yaro komporo' listrik e mullei mannasu mappada komporo' e na de' ma na parellu gas, wedding ki mannasu kaju tanpa uring, wedding topaki massanggara' na de' gaga pammuttu. Penting siseng ki mappaka engka komporo' listrik ko ri dapurengta, khusuna yaro ana'-ana' ma' kos-kos e. Hargana seddie komporo' listrik de' ma na masuli' palingan siratu' sebbu paling masempo. Embaki melli na malomo mannasu na hema' lokasi ko masempi' onrongta.

Topic: food & beverages
Ribandingkan tana ri kotae, lahan ri kampong maloang siseng empa na mullei ri manfaatkan untuk ma'kelola bisnis. Ma'bangun bisnis ri kamponge lebbi untung, apalagi ongkoso' untuk kebutuhan esso-essota lebbi cedde. Na parellu ri isseng ri kamponge, maega toni bisnis na perusahaan biccu tuo. Na nyatanya yae bangungi bisnis e tania pakkampong, tapi' tau pole ro mai ma'bangun bisnis untuk assappakeng jama-jamang untuk tau ri kamponge. Meski idi' tau kamponge lebbi ri pilei lokka sompe' daripada bangungi ale-ale kampongta, mebbu bisnis na berkembang kampongta. Ko idi' yaro tau lokkae sompe' ri kotae, masa elo'ki ri jajah pole tau saliweng bangungi kampongta. Mariki lisu mebbu bisnis ri kampongta, aja'na ri lokka maneng sompe'.

Topic: slice of life
Tanggung jawabna seddi karyawan yaro na pappurai jama-jamangna mappada wettu pura ri pannessangi. Idealnya, yaro jamang ri kantoro na jama ri kantoro'na. Tapi, supaya magattii pura yaro jama-jamange, apalagi ko makawe'ni wettu harus ri pappurai, terpaksa ri tiwi'i lisu. Yanaro makkoe carana untuk hindari supaya jama-jamang ri kantoro'ta de' ri tiwi'i lisu ri bolata. Seddi, mebbu'ki daftar prioritas, meski maega jamang na arengki bos ta, haruski mebbu prioritas pappurai jama-jamang yaro makawe'e wettuna harus ri pappura. Dua, fokus, hindariki malai wettu ma'jamata maccarita ato maccule hp na sosial media atopun lokkaki nongkrong. Tellu, lemburki, ko ternyata yaro wettu ma'jamata de' na genne ri pake pappurai jama-jamangta nasaba' alasan tertentu misalna parelluki teliti nasaba' engka kaitanna sibawa lomoro', lebbi mello lemburki ri kantoro'ta daripada ri tiwi' lisu. Lemburki gangkenna yaro jama-jamangta pura gangkenna tengnga wenni ato narapi subuh. 

Topic: business
Pallu basa, anre khas na tausulawesi. Pallu basa rasana elo' pada coto mangkasa' tapi beda rasana beda topa dagingna sibawa pabbau'na. Ko coto pabbau'na canggore tapi ko pallu basa pabbau'na kaluku pora paru sibawa tello mamata. Beda siseng pole ri coto e, dagingna beda to maitta ri nasu apalagi masuli' tedong na yaro ri pake ri pallu basa e. Rasa na manyameng ladde, lebih manyameng daripada coto mangkasa' tapi hargana tentuni masuli' to. Hargana seddi porsi e tellu pulo sebbu, dagingna malomo ri okko. Pas manre, ku aseng manu' tapi ternyata tania, taroi cedde lemo nipi', taroi toni ladang ko mulori manre pesse. Massipa' siseng ri anre.

Topic: food & beverages
Purai rugi bapakku mappiara manu' potong gangkenna na pajai mappiara manu', na balu' maneng yaro pakkakkasa inungeng na anrena manu'e. Yaro wettue na rapi'i bosi kencang, jaji maega manu'na mate nasaba' mekke manengi na mate lampu dua esso na elo'i ri patuoang pemanas tapi' de'gaga listrik. Tappa tiba-tiba miri' kencang barubue na yaro kandang manu'na bapakku marubbang. Maega manu'na mate, mareppa pakkakkasa'na, yaro kandang manu' kapasitas 2500 manu', engka lebbi sisebbu mate. Rugi siseng bapakku, na modala' ale-alena mi. Decengna yaro manu'e mulleni ri anre yaro wettue jaji na abbage-bageang mani lokka ri sideppe bolae nappa na balu' saisa ri pasa'e. Na pajai mani bawang makkandang, buru' kandangna.

Topic: business
Tempo doloe, tau lokka ma'pasa mappake riasenge bendi ato becak. Yaro bendi yaro mappake nyarang sebagai alat pajokkana. Ko elo'ki ma'bendi monromi biasa mattajeng riolo bolata, ko engkani riangkalinga sadda lari ajena nyarange, makkabengni magatti. Yae bendi mancaji alat transportasi umum, napake biasa tau rikampongku lokka mappasa', sebelumna jamang yaro riasenge pete-pete. Engka topa riaseng becak, tau massapeda rimunrita, na idi' monro riolo. Mello siseng tudang riolo nakenna anging. Maega empa tau mappake becak na pancaji yae assappakeng doi'na. Meski ri kamponge makkokkoe lebbi maega mappake bentor (becak motoro'), becak lebbi maega ri kota-kota khususna pusat kota ato yaro makawe'e ri onrong wisata.

Topic: slice of life
Setiap agama  mappunnai riasengnge upacara agama, yanaro de' ri mulle mappada seddi na laingnge. Makkokkoe engka 2000 egana agama akkoe ri linoe ri taung 2022, na seddie agama de' namannessa keda seddimi bawang upacarana, engka dua pada selleng yaro riaseng malleppe uleng hajji na malleppe uleng rumalla. Engka seddi riaseng Asparagus yaro artina mappake bahasa Yunani, makkae. Yaro wettue anak lolona dewa Yunani ri kae-kae i ri titan. Jaji ko mapparingerrangi si yaro wettue malai sapi, bembe, na anak lolo lokka na cabik-cabik gangkenna ri bukunna. Bahkan purai gae, tellu ruane pole ri Persia ri kae-kae. Makalaing-laing to batena yae agamae, nasaba' nyawa ri lappessang ko ri ulangisi kejadianna.

Topic: religion
Ustadz Adi Hidayat, mancaji paling aktif mebbu konten ceramah ri YouTube asengna Adi Hidayat Official na lokka maceramah offline. Biasa tuh ri itai mappake papan tulis ko macceramahi, supaya nauki'i aga na sampaikan. Pura to maceramahi tentang cara majjenne yaro tongeng e, na praktekkangngi riolona jamaahna. Yae mello siseng ri ita channel Youtubena, nasaba' taniaki mita-itai bawangngi menerangkan, tapi sambil praktek ki wedding to. Ustadz Adi Hidayat na apele' maneng lise' na korang e, na onrongna yamaneng barisi' na toh. Jaji ko engka napau mannessa ladde ayat siaga, surah aga, de' gaga keraguan ko ri angkalingai caramah na. Topikna ri ceramah na tentang kejadian makkokkoe to, jaji embaki maneng magguru sibawa gurutta ustadz Adi Hidayat.

Topic: religion
Bua pao, sala seddi bua-buahang paling maega rupanna ri Indonesia. Engka riaseng pao arumanis, pao tuju, pao macang, pao serre, na lain-laingnge. Bua pao makessing na manyameng ri anre. Bua pao e mello ri ebbu rujak ko malolo empa, ko matasa' ni mamello ladde to ri anre. Maega to vitaminna yae bua paoe, pada vitamin A, E, na K. Jaji khasia'na cocok untu' pabbura segala macang lasa, mullei na pacakkari darata, mappalenynye bau alepa', pallawa ko masemmeng bolo' taue, na mello to ri anre ko mawatang massu tai ta. Cocok to bua pao sebage pabbura uli' pada malettang, bisul tapi yae anu pura pa ri racik. Manre pao tasa' na ma lolo, mancaji ni abiasanna masyarakat Indonesia.

Topic: food & beverages
Gojek merupakang ojek canggih makkokkoe, engka oto na motoro'. Gojek engka ri Indonesia mammula ri taung 2015. Maega sisengna tau mappake gojek, tania ni bawang untuk transportasi umum, tapi' wedding toni untuk ma'pesan anre na kirim barang. Ko idi' elo lokka-lokka, aman siseng mappake gojek, makkoe carana pesan gojek. Seddi, pasangki aplikasina na daftarni. Dua, bukkani aplikasi gojek ri hpta nappani sappai riasenge layanan go-ride. Tellu, mulleki mappake oto ato motoro', tergantung aga ri eloki. Eppa, pattama'ni lokasita, tegaki elo' ri jemput na tegaki elo' lokka ri antara'. Gojek langsungi narekeng siaga biaya harus ri waja' matu' ko lettu'ni ri tujuangta. Ko setujuni, tenre'ni 'order' nappani risappakan gojek paling makawe'e sibawa lokasita. Terakhir, ko runtu'ni sopir ri elokie, hubungini yaro untuk pastikangi keda elo'ki ri jemput. Tajengini ri lokasita, de'na maitta tuh, mannessa DD na spesifikasi motoro'na. 

Topic: slice of life
Maega tau nasia-siakanmi tanana maloang ato halaman bolana maloang de' na liseki taneng-tanengngen. Padahal mattaneng-taneng merupakan kegiatan maega manfaat mulle ri runtu. Mappada mappalenynye' stres na jenuh bahkan mullei na jaga kesehatanta. Mattaneng-taneng taniami makkeda haruski ri saliweng ri galung loange, manna riolo bolata mello siseng mattaneng bunga-bunga na mello udarae mattama rilaleng bolata na macantik tappana bolata. Apalagi ko yaro riasenge bunga-bunga pagar, de'ma riparellu balotoi ele' na araweng. Ko maloang mua saliweng bolata, engka tana akkero maega, cocok ladde'ni ri tanengi bunga-bunga macantik. Ko de' pale gaga tanana, mulleki ma'pake pot bunga tanengi yaro bunga-bunga macantik e kembangna. Sehatki temmapada mattaneng-taneng, na mulleki miro' udara makessing untuk aleta.

Topic: slice of life
Pura wettu lokkaka ri Rammang-Rammang onrong wisata ri Maros, na jokka ma. Akkero mangngujuna tette aruwa lokka ribolana cikalingku ri Mangemba, seddi kampong engka ri tengnga Pangkep, tapi' mancaji kabupaten Maros. Lettu'ka kero langsungni masadia maneng lokka tiwi' tase. Jokka ki ri tengngana bulu-bulu, galung, na salo'. Ri tengngana jokkangta, leppangki mappisau maneng manre nasi kuning. Nappa ri lanjutsi jokkata, lettu kero mai tette seppulo seddi, ri panreki bale pole ri empange sibawa punna bolae, yaro ternyata sajing pole mabela. Manyameng siseng manre, nappa lokkani ri Rammang-Rammang, mitai pekkoga cantikna, na de'ma ri makkamaja pa' lalo ri munriki. Mancaji liwe' de' kuallupainna yae, pa' belapa na mawatang topa ajokkang riola. Lettuka ri bolaku sebelumna mangaribi. 

Topic: leisures
Makkorobang biasaki pasti mangkalinga. Yae kegiatan e ri jamai kaciceng sitaung ri allepperreng uleng hajji. Engka dua syarat harus ri pennoi ko elo' ki ma' korobang. Pertama syarat untuk tau elo' e ma' koroban, kadua syarat untuk yaro olo-kolo' ri gere'e. Ko idi tau elo' e, haruski selleng nasaba' ko taniaki selleng de' na wajib ma' koroban, kadua haruski masagena doi' ta, katellu haruspi baligh na punna akkaleng. Syarat untuk olo-kolo' mappada yaro ri parakae pada sapi, bembe', tedong, onta, na domba. Haruspi genne umuru'na pada domba na bembe' paling malolo 12 uleng ko sapi na tedong 22 uleng. Yaro olo-kolo' ri pake de' na malasa ato cacat, sibawa idi' mua punna.

Topic: religion
Idi' riaseng aleta selleng, tapi de' rijamai ri asenge sempajang lima wettu de' gaga bua'-bua' na. Sempajang lima wettu merupakang hal wajib ri jama esso-esso. Maega dosata ko de' ri jamai hal wajib e, apalagi sempajang wettu-wettu. Maega pahala ri runtu ko rijamai, apalagi yae hal wajib, berarti ko de' ri jamai runtuki dosa. Hal laingnge, ko massempajang ki mancaji patane' timbangetta ri esso ri munri, yae paling riolo ri akkutanang ko mateni matu. Wajib rijama, apalagi ko marajingki jamai wedding topi mancaji sehat. Pole kero ri gerakanna sempajangnge maega kedona pada ko senam ki, mappalancara alirna dara e. Jaji embaki massempajang lima wettu sibawa khusyuk, nasaba' yae hal wajib rijama untuk mattama ri sorogana puangta.

Topic: religion
Nanre gorena pak Dosong ri Tonasa, liwa' makurang tau melli nasaba' ri munri gaddena. Padahal yae nanre gore maega siseng anreang na arengki pak Dosong ko melliki seppulo sebbu. Jaji ko lokkako ri masiji nurul huda engka tuh riolona bola pute, ri munrinna yaro bolae engkani tuh warung taruki nanre gore. Makkoe macang-macang anreang na taroangi pak Dosong, engka sate na dua toddo, engka tello mata sapinna seddi,  engka karoppo na, engka tempe na tahu na, pada mi gare ko mabbalu sibawa massidekka toni. Jaji pauwang maneng si issetta keda lokkaki melli nanre gore na pa dosong nasaba' masempo, maega, sekaligus massidekka i ko engka tau melli.

Topic: food & beverages
Lompat jauh ato luppe mabela merupakang sala seddi jenis olahraga atletik. Luppe mabela artina luppeki mabela siseng lokka kero ri sasaranta. Engka eppa teknik rilalengna luppe mabela rimulanna lari, akkalejjakeng, luttu, na teppa kero ri sasaranta mabelae. Aleta haruski sejajar sibawa yaro ri luppekie. Cara jamai awalanna luppe mabela, makkoe. Seddi, haruski makkita loriolo. Dua, seddi ajeta riolo mulle abio ato atau na jaringta engkai ri samping. Tellu, sadiani lari lokka ri onrong luppe'ta, lariki makencan. Eppa, aja' ri robai ajeta ko larini matu, supaya mello luppe ta na mabelaki teppa. Engka biasa akkalejjakeng, ri allejja sebelumta luppe, yaro haruski pakencangi larita na mabela to luppe'ta. Yae olahraga luppe mabelae parellui malessi, magatti, na tau maccae mala gaya ko luttu'ni na mabela teppa ajena.

Topic: sports
Pole ri tau kuitae na ku pineddinge, lokka ma'wisata alam maega manfaatna. Runtu'ki mamello udara ri alam, mamello pappineddingta ko mitai maccembulo ato wae, nakennaki pella kesso kessing untuk uli'ta, cocok ladde untu idi' ma'jamae ri kotae. Mulleki lokka ko esso Sabtu na Ahad cemme-cemme ri tasi', lokka mita wae terjung, na piknik ki sibawa sibolata. Makessing ladde ko idi' mepeddie ulutta ma'jama matterru, na elo'ki massappa onrong masennang ato elo'ki massappa inspirasi, embaki lokka ri asenge danau cinta ko ri Pangkep. Akkero danau mabbentuk ating ko riita pole riase' ri bulu'e. Mariki ma'wisata na sehatki, na mello to pappineddingta.

Topic: leisures
Seddi olahraga mullei najama yamaneng taue, manna siaga umuru'na. Tania bawang yaro yae olahragae wedding rijama ri laleng bola, saliweng bola, ato bahkan ri onrong Gym. Maega siseng manfaatna yae olahraga skipping, mappada melloi aleta, natunu kalorita, melloi arota, na mulle toi na patebbe buku-bukunna aleta. Yae olahraga paling masempo, na manfaatna masuli' ladde, apalagi ko rijamai esso-esso, maega siseng manfaat wedding ri runtu. Selain maega manfaatna, yae olahragae mulle rijama tanpa harus mannessa wettunna. De' to na parellu tulu' skipping, tapi' mulleki mappake getta pura ri cacing untuk rijama yae olahragae. Embaki olahraga skipping, na maega ri runtu manfaat apalagi ko elo'ki sehat, na terhindar pole riasenge nakenna lasa. 

Topic: sports
Ma'panah merupakang seddi hobbi paling masuli', tapi' mancaji mamello ko sellengki nasaba' nalorangki nabi Muhammad SAW ma'panah. Ko elo'ki, akkoe perlengkapan parellu ri pasadia. Seddi, busur panah, engka wedding ri pakesi pa' mulle ri bongkara engka to kaciceng mi ri pake, tapi' ko idi' nappae elo' ma'guru cocok ladde ko ri pake ri asenge recurve bow. Dua, ana' panah, bagean de' naulle ta'bage pole riasenge busur, maegato rupanna tapi' ko untuk jamai hobita ato elo'ki ma'guru risarankanki ma'pake fiberglass. Tellu, tulu' busur, ko idi' pemula, ri lorangki mappake riasenge string tarebbu pole bahan decron, sibawa onrong marrui na mattaro ana' panah tarebbu pole bahan nilon. Parelluki melli manengi yae, ato ko tea maki melli weddingki lokka ri onrong ma'panah, engka biasa wedding ri sewai.

Topic: leisures
Saking egana tau selleng ri Indonesia engka dua ratu sebbu egana masigi'. Siningna kampong, assikolang, kantoro', pasti engka masigi' ri lalengna. Makkotosi ro ri Indonesia, parellu siseng toi sangi' lokka ri bolana puangta wettu-wettu. Meski makkokkoe maegani tau nasawala' mani na sedding jokkangi alena lokka ri masigi', ri bolana mani massempajang. Setiap seddie masigi', engka tau riarengi mancaji iman, yanaro tau lokkae mabbang ko narapi' si wettunna massempajang.  Biasa ale-alena mi monro massempajang akko ri kamponge, na lokka maneng taue ma' jama ri essoe. Yanaro engka to masigi' ri bangung ri wiringna lalengnge, jaji yaro tau engkae pole ato elo' lokka, leppangni akkero massempajang ko narapi' ki wettunna massempajang. 

Topic: religion
Mannasu nasi padang, mawatang siseng na maega topa baha-bahang napake. Makkoe carana ko elo'ki mebbu nasi padang. Seddi, polo-poloi dageng sapita, nappa ri nasui gangkenna empuk, ri patetti ni. Dua, paredeki wae ri lalengna uringe, nappa ri nasui cinampe yaro panasa lolota purae ri polo-polo untuk palenynyei dadi'na. Tellu, nasuki santan encere'ta, nappaki pano'i bumbu halusu'na, daung salam, serre, daung lemo, na daung unynyi. Eppa, pano'ni dageng ta, nappa rinasui gangkenna rede. Lima, nasuki daung lame, taroi cedde wae, perrai waena. Enneng, tumisi'ki bumbu halus, nappa pano'i tello purae ri goco', tambai lasuna daung unynyi, kaluku parut, labbu, pejje, marica, na kaldu bubuk. Pitu, pasadiaki pammuttu, pattama manu', bumbu alusu', daung salam na lemo, serre, na wae garui gangkenna rata nappa ri nasu menre. Aruwa, paenre'ni manu'na lokka ri wiring nappa pano tellona, ri garui sibawa manu. Asera, sanggara'ni manu'na na bumbuna. Seppulo, poloki ladang, lasuna cella pute, lammace maccembulo, nappa ri dandang untuk ri belender. Tumisi'ni matu yae ko purani ri belender. Palenne'ni ri penne, daung lame, kaju panasa, manu gore, na sambalajo ijo. 

Topic: culture & heritage
Setiap hal baru engka ri linoe, pasti engka ja' na mello na. Pada ni makkokkoe mellona hp na canggina mulle ri pake magguru, ma'jama, mangurusu' doi ri bank, makkamaja' barang, mappesan tiket, na lainge. Ko ja'na de' na kala maega mappada nakennaki lasa, malomoki buta, engkana tau maja'sipa natipuki lewa' hp, maega tontonan ja' mulle natiru ananak e, khususna yae baru-barue tellu anak 8 taung na lagai anak TK hp ni pasti yae saba'na, pa' tegai mita makkero ko tania hp. Parellu sisengni hati-hati ri jagai anakta pole yae hp, atoro'i culena ko elo'i maccule hp. Maega mua manfaatna mulle ri pagguruangi anana'e, aja'na ri lampa'i maccule-cule mabbukka sambarang na mita hal de'pa na rapi'i umuru'na. 

Topic: technology
Tello gulung merupakang sala seddi balu-balu paling laku esso-esso makkokkoe. Tello gulung maega ri balu ri assikolange na ri wiring lalenge nasaba' maega tau poji khususna anana'. Tello gulung mancaji populer, tarebbu pole tello na engka bihun rilalengna, yanaro mello siseng rasana. Cocok ladde yae tello gulunge untuk tunda lupu'. Hargana liwe' sempona, mulleki mebbu usaha tello gulung. Apalagi pole ri sisi kepopuleran, bahan bakuna malomo ri runtu ri seddeta, na rasana manyameng, apalagi maega tau poji cocok siseng untuk runtu pangngelli magatti. Tania bawang ri balu ri wiring lalenge, yae usaha tello gulung weddingki balu'i lewa' online mappake sosial media. 

Topic: business
Sala seddi hal najama tau pole ri Sulawesi ko narapi'i ammaudukeng yaro wettu lahirna nabi Muhammad SAW lokka rilinoe yaro tello cella. Mammaudu' mappake tello cella pura ri kasumbai nappa ri susun madeceng. Engka seddi kampong nasusungi ri kappala'e telloe na nasu-nasu lainge. Engka to kampong mattiwi'i baku lokka ri masiji'e untuk ribaca-bacai nappa ri abbage-bagean ko purani massikkiri taue ri masiji'. Mamello siseng anre ko narapi'i 12 rabiul awal. Bedana pole kampong lain ko narapi'i ammaudukeng lokkai mangkalinga ceramah na sikkiri' ri masiji'na. Yanaro maega siseng pro kontra yae batena adat istiadat tiap daerah ko narapi'i esso lahirna nabi Muhammad SAW. Tapi' ri sisi laing engka mua mello'na yae adat e, meski ri anggap beda siseng pole ri sunnana Nabitta. Ne' menurutku iyya pribadi perlahan-lahan yae adat e mulle lenynye apalagi generasi makkokkoe maegani lebbi napoji kebudayaan barat mattama'e ri Indonesia.

Topic: culture & heritage
Mammulai seddi bisnis ato usaha sangi' engkana rimunri manfaat ato risikona. Yanaro, parellu sisengki sappa jaringan na dukungan yaro mulleki salurkan keahlian na paddissengenta supaya mullei mulus lalengta wirausaha sembari ri kurangi risiko-risiko yaro mulle engka. Engka maegani makkokkoe seminar ato onrong untuk ma'guru wirausaha. Maega toni jurusan mulleki mancaji wirausaha ko luluski. Bahkan maega to tau de'gaga hubunganna jurusanna sibawa bisnis, tapi' mancaji wirausahawan. Iga tau tea wirausaha, idi' tommi mancaji bosna, mulleki balingi tau sappae jamang. Meski memeng maega risikona, yanaro parelluki aggurui manajemen risiko bisnis. Marini wirausaha, mulaiki bawang, apalagi ko engka ideta na mantapni ri sedding modala'ta, embani cobai.

Topic: business
Ko idi tau na lorie manre basso, haruski cobai ri asengnge basso gaul. Asengna mi bawang ri angkalinga na macinnani cobai, pekkogae ri aseng basso gaul. Jaji yaro basso gaul, maega siseng lise' tengngana, pada keju, ladang, manu', bale, na kaju. Yae basso e ri pasadia mettoi untuk makkokoe apa' anak-anak e masagala ni manre kaju ato bale. Basso gaul engka ri tunu, sibawa ri gore. Embaki lokka maneng koe manre basso nakko laoki ko ri pangkajene, apa' masempo hargana mulaimi seppulo sebbu untuk seddi porsi. Jaji aja' mallupai leppanng manre ko malupu'ki ri basso gaul, basso na anak muda e.

Topic: food & beverages
Setiap anak biccu pasti napoji maccule wae, meski de' nayamaneng macca lange, tette napoji maccule wae. Yanae akkoe parelluki paggurui anak biccue lange, nasaba' maega siseng manfaatna lange untuk aleta na pernafasanta. Ri mulanna, pemanasanki dolo' na de' na takkini aleta ko engkani ri wae, na de'to na kennaki riasenge keram ri laleng wae. Dua, mulaini no, remme dolo aleta supaya biasaki ri laleng wae. Tellu, latih ni pernafasanta magapi ri mannafas maga na de'. Eppa, mammulani riasenge mengapung, ajeta ri munri na jaritta luru' toi ri olo, maitta-ittani pakedoni jaritta na ajeta, kedoni' tu maju. Lima, haruski tette luru', na pelan-pelanni pakedo ajeta na jaritta. Malomo mawatang yae olahragae, padahal malomo ma ri ita taue, ko idi' cobai mawatang, mello ri aggurui ko biccu empi.

Topic: sports
Waisak merupakang upacara rayana agama Buddha, ko narapi si Waisak biasa macella tanggala'e. Ummat Buddha sibawangi biksu na makkumpulu'i rayakan tellu kejadian penting ri lalengna agama Buddha. Yaro tellue riasengni Sidharta Gautama, Sang Buddha narapi'i pa'cayang macorae, na massu'na Sang Buddha Gautama. Yanaro, ri yamaneng ummat Buddha, yae Waisak ri aseng toni Tri Suci Waisak. Ko esso Waisak maega proses rijama, malani wae pura ri berkati ri mata wae na mappallua ni obor. Selanjutna ritual Pindapatta, yaro ummat mabbere ato na panrei biksu. Pura yaro Samadhi, ri wettu cedde'na peccu ketenge. Yae upacarae wedding toni maringerrangi ummat Buddha ri asenge Tiratana yaro buddha, dharma, na sangha.

Topic: religion
Wirausaha dinilai mancaji sala seddi hal paling efektif ko elo'ki mancaji tau sukses. Untuk sukses pammulai bisnista de' na lancara' matterru prosesna, parelluki maega keahlian na langkah-langkah tongenge rijama. Bahkan engka tau makkeda de' na yamaneng taue mulle mancaji pengusaha. Tapi' sebenarna yamaneng taue mullei mancaji pengusaha ko elo'ki ma'guru na ma'jama tedde. Makkoe tips pole ri Scott Gerber ko elo'ki sukses mancaji pengusaha. Fokuski ri seddie bidang bisnis, mappada anre-anre fokuski akkero. Parelluki pannessai aga ri poji, na ri isseng bisnis elo'e ri bangun. Sangi' ma'guruki pole ri tau lainge, tuoiki apa adanya, na ko gagalki aggurui yaro magai ri mulle gagal. Jamaki yae na aja' ri timungta mi bawang, na isseng to taue ko mello memeng bisnista. Parellu toi missengi magapi ri wedding paja ma'wirausaha daripada rugiki, mello ko ri isseng magapi ri paja.

Topic: business
Engka seddi minumang seha' mamello ri inung ko maja' cuaca e, sarabba asengna. Sarabba merupakang inung-inung pole Sulawesi. Sarabba liwa' manyameng ri inung, mamello topa baunna, maega khasia'na, na malomo topa ri nasu. Yaro sarabba e maega to baha'-bahangna jaji masagala taue mannasung saraba, haruspa engka kaluku, jahe, marica, aju cenning, na serre. Makkokkoe sarabba maegani ri balu ri wiring laleng e, nasaba maega tau poji ne mawatang ri ebbu ko esso-essoki elo minungngi. Makkoe khasia'na sarabba e, mappakessing ale-ale, nalawai penyaki-penyaki pada bolong, masemmeng, sibawa na padecengi pakkasia'na ale-ale. Ko engkana tuh mabbae sarabba tajengngi mabbau to sanggara uttinna, apa liwa kessingna ri pasianta'.

Topic: food & beverages
Push up mancaji seddi olahraga senam lantai untuk latih alessingenna jarita, mello siseng untuk ruane elo'e malebba alekke'na. Yae olahragae mello untuk latih otot jari gangkenna alekke'ta. Mappammulaki posisikan yaro dua jarita maluru' na mattumpu'ki ri jarita, yaro jarita ri pallebba gangkenna mallebba sippada salangkata. Dua, yaro ajeta ri paluru'i na marape'i, na yaro ajeta ta'tempele' ri lantai. Tellu, nappaki mulai kedo leppei sikku'ta gangkenna yaro aleta bagian ri ase'ta mulle no' na menre. Eppa, pano'i aleta gangkenna na kenna lantai, na ri akka si menre gangkenna tegak aleta mallampe, jari aje rape' ri munri wali-wali, na jarita luru', pada lebbana alekke'ta.

Topic: sports
Harry Potter merupakang novel nauki'e  J. K. Rowling, saking lakuna ri ebbu'ni mancaji pelleng. Harry potter tayang episode seddi ri Amerika ri taung 2001 na engka pitu episode pellengna. Harry Potter maccarita tentang pa'sihir, engka ana' yatim piatu riaseng Harry Potter monro sibawa amurena maja' sipa'e. Ri olli'ni matu lokka monro ri Hogwarts. Ri lalengna Hogwarts maggurui sihir, maega to asengna kelasna pada Gryffindor, Hufflepuff, Ravenclaw, na Slytherin. Intina pellengna usahana Harry napakalai Lord Voldemort, yaro tau elo'e mancaji tau abadi, nakalai lino ri pennoi shiri, na buno manengi yaro tau elo' lawai. Yanaro maega mate gurunna Harry, ne' mulle mui nauno Voldemort ri episode kapitu, jaji mello mua endingna. Pellengna ma' bahasa Inggris logat British, mello ri nonton ko elo'ki macca mappau pada tau Inggris e.

Topic: leisures
Ko bolata mattingkat, ato engka addenengna, cocok laddeki olahraga ribolata na bugar aleta. Idi' mulleki lati lessina ajeta na cardiota pole no na menre si ri addenengta, riasengni lari ato mulle to luppe. Makkoe carana, mullei luppe mappake seddi aje ato dua aje massamang, luppe mappake seddi aje mawatang jadi mappakeki dua aje ko elo'ki olahraga luppe addeneng. Nappaki tettong mangngolo ri addeneng paling mariawae. Tekuk i cedde uttutta, nappaki luppe si lokka ri addeneng selanjutna. Lanjutki gangkenna ri ase. Lainge ko elo'ki lari addeneng, cukup lariki bawang menre makkuling-kuling mappada bekka tellu ato kalima. Ato ko elo'ki luppe mappake seddi aje, mammulaki mangolo lokka ri addeneng paling riawae. Pakeki seddi aje nappa yaro aje seddita luppe lokka ri addeneng selanjutna na ajeta teppa massamang abio na atau. Mello siseng ko malebba addenengta jaji yamaneng pale' ajeta de' na maggattung. 

Topic: sports
Ma'bulu tangkis pasti parelluki riasenge net, bulu, na raket. Raket yaro ala' untuk mappeppe golo' akkero ri tenis, bulu tangkis, ato squash. Bentukna yaro raket mappada lebuna tello na bahanna tarebbu pole nilon ma' jaring-jaring cappa'na, engka akkatenningenna. Iyya' ku poji siseng maccule bulu tangkis, tapi' duami ala' olahragana kupunnai, raket mi na bulu. Macculeka biasa sibawa daengku, de' ri mappake net, tapi tulu'mi ri betteng mallampe. Malomo mawatang yae maccule, ko engka tanaika olahraga aga ku poji pasti makkedaka bulu tangkis, meski de' ku jaago, nasaba engka dua ala' olahragana pura ku elli. Raket de' na matane' kurang pole 150 gram. Iyya ko makkatennika raket, kupakei jari atauku, ne' engka to tau jari abiona napake. 

Topic: sports
Kulkas, sala seddi ala' paling penting ri dapurengta untu' mattaro kaju, tello, bale, ato minumang. Setiap seddie bola biasa ku lokkai pasti engka mate lampuna. Mappakkoe carana ko elo' ki maitta ri pake kulkasta, haruski rajing doro' i kulkasta kaciceng siuleng minimalna pada biasa ri freezer na maega salju, doro' i yaro apa maesa' buru kulkasta ko matane' riase'na. Aja' to ri pigau' i yae pada mattaro wae pella ri kulkas e, ato mattaroki anu matane'. Laingnge aja' ri pa pol ki kulkasta ato liwa' tosi kosongna, nasaba' ko maega lise' na marejjai majjama kulkasta, pada to ko kosongi mancaji ni makecce kulkasta na de' ma gaga lise'na. Jaji haruski rawa' i madeceng ko elo'ki maitta pakei.

Topic: food & beverages
Mangkalingan katobba ri wettunna  taue malleppe liwe' siseng maraleng artina, yanaro mabbicara massempajeng. Mancaji wi katobba marimunri wangkalinga ko polesi kuttuku. Makkedani biasa yaro pakkatobbae nigi-nigi tau marajing massidekka, marajing mappuasa, mamello ri tau sideppe'na, tapi' de' na massempajeng, aja' na ri berharap keda ri soroga ki teppa ri esso ri munri. Ri isseng maneng makkeda mappuasa wajib, rijama siuleng ittana, na sempajeng wajib to ri jama esso-esso, de' gaga harapanta ko de' rijamai sempajangta. Engkaki sebagai pabbalu-balu', dehe naengka ri massempajang, nasaba' matau' manikki engka pangngelli na de'ki akkero. Seddiki pakkantoro, dehe naengka massempajeng to. De' naulle yae, manna aga jamatta, puangta de' naita pole yaro, amala'ta mi matu narekeng.

Topic: religion